CELEX: 62017TN0119
Language: et
Date: 2017-02-20 00:00:00
Title: Kohtuasi T-119/17: 20. veebruaril 2017 esitatud hagi – Ruben Alba Aguilera jt versus SEAE

24.4.2017   
            
            
               ET
            
            
               Euroopa Liidu Teataja
            
            
               C 129/26
            
         20. veebruaril 2017 esitatud hagi – Ruben Alba Aguilera jt versus SEAE
   (Kohtuasi T-119/17)
   (2017/C 129/39)
   Kohtumenetluse keel: prantsuse
   
      Pooled
   
   
      Hageja: Ruben Alba Aguilera (Addis-Abeba, Etioopia) ja veel 28 hagejat (esindajad: advokaadid S. Orlandi ja T. Martin)
   
      Kostja: Euroopa välisteenistus
   
      Nõuded
   
   Hagejad paluvad Üldkohtul:
   Teha otsus:
   
               —
            
            
               tühistada vaidlustada otsus osas, milles alates 1. jaanuarist 2016 vähendatakse Etioopiasse ametisse määratud töötajatele elamistingimuste eest makstavat toetust 30-lt portsendilt 25-le protsendile;
            
         
               —
            
            
               mõista tekitatud mittevaralise kahju eest Euroopa välisteenistuselt hagejate kasuks välja kindlasummaline hüvitis Üldkohtu poolt ex aequo et bono kindlaks määratavas suuruses;
            
         
               —
            
            
               mõista kohtukulud välja Euroopa välisteenistuselt.
            
         
      Väited ja peamised argumendid
   
   Käesolev vaidlus puudutab küsimust, kas Euroopa välisteenistuse otsus vähendada Euroopa Liidu Etioopia delegatsiooni teenistujatele elamistingimuste eest makstavat toetust 30-lt portsendilt 25-le protsendile on seaduslik.
   Hagejad esitavad hagi põhjendamiseks kolm väidet.
   
               —
            
            
               Esimese väite kohaselt on rikutud kohustust võtta vastu personalieeskirjade X lisa üldised rakendussätted.
            
         
               —
            
            
               Teise väite kohaselt on rikutud personalieeskirjade X lisa artiklit 10, sest meetod, mida Euroopa välisteenistuse kasutas teenistuskohas elamistingimuste eest makstava toetuse suuruse määramisel, võtab arvesse „piirkondliku ühtekuuluvuse“ põhimõtet.
            
         
               —
            
            
               Kolmanda väite kohaselt on tehtud mitu ilmselt hindamisviga, mistõttu vaidlustatud otsus on ebaseaduslik.